# Anatabina

L'anatabina és un dels alcaloides secundaris presents en plantes de la família de les solanàcies (com la planta del tabac i el tomàquet) que afecta l'activitat monoamina oxidasa (MAO). L'anatabina es troba a les cigarretes i el fum del tabac, i és absorbida pel cos humà després del consum de tabac.
Existeixen hipòtesis que afirmen que alguns components minoritaris del tabac i altres teràpies no basades en la nicotina poden ser beneficioses en el procés de deixar la nicotina. Molts estudis s'han dirigit a la recerca dels efectes del tabac sobre l'activitat MAO.
L'anatabina és un dels ingredients del suplement dietètic alternatiu del tabac CiGRX, desenvolupat per Rock Creek Pharmaceuticals. L'ús d'anatabina en comptes de la teràpia de substitució de nicotina es basa en les vides mitjanes de la nicotina i l'anatabina. La latència de necessitat de cigarretes (LTNC) entre fumadors habituals va ser de menys de dues hores, mentre que la vida mitjana de l'anatabina és de 10 hores.
Rock Creek Pharmaceuticals també ha desenvolupat Anatabloc, un producte que té com a diana els processos inflamatoris. L'Institut Roskamp de Sarasota (Florida, Estats Units) ha treballat amb Rock Creek Pharmaceuticals per estudiar els efectes de l'anatabina en trastorns i malalties inflamatòries. Els resultats d'aquests estudis es poden llegir al lloc web de l'Institut Roskamp.
El potencial de l'anatabina per combatre la malaltia d'Alzheimer i altres malalties inflamatòries està sent estudiat. Star Scientific i Rock Creek Pharmaceuticals han dut a terme estudis sobre els efectes d'Anatabloc en malalties com la malaltia de Crohn i la colitis ulcerosa, obtenint resultats preliminars positius en models animals.

## Referències

* ↑ Rose JE, Behm FM, Ramsey C, Ritchie JC «Platelet monoamine oxidase, smoking cessation, and tobacco withdrawal symptoms». Nicotine Tob. Res., 3, 4, Novembre 2001, pàg. 383–90. DOI: 10.1080/14622200110087277. PMID: 11694206.
* ↑ Castagnoli K, Petzer JB, Steyn SJ, van der Schyf CJ, Castagnoli N «Inhibition of human MAO-A and MAO-B by a compound isolated from flue-cured tobacco leaves and its neuroprotective properties in the MPTP mouse model of neurodegeneration». Inflammopharmacology, 11, 2, 2003, pàg. 183–8. DOI: 10.1163/156856003765764353. PMID: 15035820.
* 1 2 Jacob P, Yu L, Shulgin AT, Benowitz NL «Minor tobacco alkaloids as biomarkers for tobacco use: comparison of users of cigarettes, smokeless tobacco, cigars, and pipes». Am J Public Health, 89, 5, Maig 1999, pàg. 731–6. DOI: 10.2105/AJPH.89.5.731. PMC: 1508721. PMID: 10224986.
* ↑ Mattioli L, Perfumi M «Evaluation of Rhodiola rosea L. extract on affective and physical signs of nicotine withdrawal in mice». J. Psychopharmacol. (Oxford), 25, 3, Març 2011, pàg. 402–10. DOI: 10.1177/0269881109348166. PMID: 19939867.
* ↑ Fowler JS, Volkow ND, Wang GJ, Pappas N, Logan J, MacGregor R, Alexoff D, Shea C, Schlyer D, Wolf AP, Warner D, Zezulkova I, Cilento R «Inhibition of monoamine oxidase B in the brains of smokers». Nature, 379, 6567, Febrer 1996, pàg. 733–6. Bibcode: 1996Natur.379..733F. DOI: 10.1038/379733a0. PMID: 8602220.
* ↑ Fowler JS, Volkow ND, Wang GJ, Pappas N, Logan J, Shea C, Alexoff D, MacGregor RR, Schlyer DJ, Zezulkova I, Wolf AP «Brain monoamine oxidase A inhibition in cigarette smokers». Proc. Natl. Acad. Sci. U.S.A., 93, 24, Novembre 1996, pàg. 14065–9. Bibcode: 1996PNAS...9314065F. DOI: 10.1073/pnas.93.24.14065. PMC: 19495. PMID: 8943061.
* ↑ van Amsterdam J, Talhout R, Vleeming W, Opperhuizen A «Contribution of monoamine oxidase (MAO) inhibition to tobacco and alcohol addiction». Life Sci., 79, 21, Octubre 2006, pàg. 1969–73. DOI: 10.1016/j.lfs.2006.06.010. PMID: 16884739.
* ↑ Norman TR, Chamberlain KG, French MA «Platelet monoamine oxidase: low activity in cigarette smokers». Psychiatry Res, 20, 3, Març 1987, pàg. 199–205. DOI: 10.1016/0165-1781(87)90079-5. PMID: 3588781.
* ↑ «CiGRX». Star Scientific, Inc. [Consulta: 6 setembre 2011].
* ↑ Ursprung WW, Morello P, Gershenson B, DiFranza JR «Development of a measure of the latency to needing a cigarette». J Adolesc Health, 48, 4, Abril 2011, pàg. 338–43. DOI: 10.1016/j.jadohealth.2010.07.011. PMID: 21402261.
* ↑ «Anatabloc». Star Scientific, Inc. [Consulta: 6 setembre 2011].
* 1 2 «Role of Anatabine as an anti-inflammatory agent». Roskamp Institute. Arxivat de l'original el 2011-09-03. [Consulta: 6 setembre 2011].
* ↑ «Star Scientific and Rock Creek Pharmaceuticals Report on the Beneficial Nutritional Effects of Anatabine in an Animal Model of Ulcerative Colitis». Star Scientific, Inc. [Consulta: 6 agost 2013].